Marchesà ëd Salusse

Ël Marchesà ëd Salusse a l'é stait un antich Stat italian confinant con ël Ducà ëd Savòja, ch'a consistìa ant ël teritòri aranda Salusse e diferent possediment tra l'atual sità metropolitn-a ëd Turin e la provincia ëd Coni.

Lë Stat a l'era motobin pi antich dle sgnorìe rinassimentaje an essend un ardità dël fëodalesim dë l'auta età ëd mes.

 Teritòri dël marchesà 
miniatura|271x271px|La Castija, prinsipal residensa stòrica dij Marchéis ëd Salusse
Ël marchesà ëd Salusse a l'avia com prinsipaj sènter dël marchesà: Salusse, la capìtal, Carmagnòla (sede dla zëcca), Manta, Arvèl, Racunis, Murassan e Dojan.

 Stòria 
Salusse a fasìa part dël Marchesà Arduinich ant l'era dël Regn d'Italia ant l'età ëd mes, fin-a la conquista da part dij Aleramich dël Marchesà ëd Savon-a, mnà da Bonifassi Del Vasto.

Sò fieul Manfred I, quand Bonifassi a l'era mòrt ant ël 1142, a l'avia ardità ël territòri ëd sò pare, an trasformendlo ant na sgnorìa.

Për sòn, për tut ël perìod dla soa indipendensa, Salusse a l'é staita governà d' un branch dij Del Vasto, famija ch'a l'avia ëdcò autri possediment an Liguria e Piemont.

Durant tuta l'esistensa dël Marchesà, chiel a l'avia avu problem sia con ël ducà ëd Savoja, sia con la Fransa, tuit doi a j'ero stat pi fòrt.

Sòn a l'avia mnà Salusse a aleésse un poch con ël prim e un poch col scond.
miniatura|Mapa dël Piemont ai temp dël marchesà ëd Salusse
La fin dël marchesà a l'era rivà con la lòta interna për la coron-a, ch'avia mnà a la gionzion da part dla Fransa ant ël 1549.

Dòp la guèra tra Savoja e Fransa conclusa con ël tratà ëd Lion, ij teritòri dël marchesà a son stàit dàit a ij Savoja, an cambi dla Bress, la Valromey e dël Bugey ant la Fransa ant ël 1601.

Categorìa:Salusse
Categorìa:Stat savojard
Categorìa:Stòria
Categorìa:Stòria dël Piemont